Կապույտ ու ճերմակ ամպերը դանդաղ լողալով պատկերափոխվում էին: Սպիտակ ցուլի գլուխը պոկվեց մարմնից ու խոնարհ եզ դարձավ, իսկ ոտքերը` փոշի: Մի շուն` Չալոյի նման, ճլորել էր Դավոյի դիմաց: Մի մերկ աղջիկ գլորվում էր ձների վրայով: Նա ձնագունդ դարձավ: Աշխարհագ-րության ուսուցչուհու պրոֆիլը Նեղոս գետի նման երկարեց, իսկ արծա-թափայլ ձուկը, որ նրա աչքն էր, հանդարտ լողալով փշրվեց: Թխսկան հավը պայթեց, և կաթնագույն ճտերը ծղրտացին: Շեկոյի չալ ճակատը փն-տրում էր տիրոջը: